**STANOVY SLOVENSKEJ SÚDNOLEKÁRSKEJ**

**SPOLOČNOSTI**

***Článok 1.***

**Názov, sídlo a logo spoločnosti**

1. Názov spoločnosti je "Slovenská súdnolekárska spoločnosť (ďalej len spoločnosť"). Spoločnosť používa v anglickom jazyku názov "Slovak Society of Forensic Medicíne".

2. Spoločnosť môže v prípade potreby použiť namiesto svojho názvu skratku "SSLS". Spoločnosť môže v prípade potreby použiť skratku v anglickom jazyku "SSFM".

3. Spoločnosť je občianskym združením podľa zákona č. *83/1990* Zb. o združovaní občanov a zapisuje sa do registra občianskych združení vedenom Ministerstvom vnútra Slovenskej republiky.

4. Spoločnosť združuje najmä pracovníkov súdnolekárskych pracovísk, priaznivcov a podporovateľov odvetvia súdneho lekárstva.

5. Sídlom spoločnosti je Bratislava.

6. Webovým sídlom spoločnosti je webová stránka [www.sudnelekarstvo.sk](http://www.sudnelekarstvo.sk), ktorá je oficiálnym publikačným nástrojom spoločnosti.

7. Spoločnosť pôsobí na celom území Slovenskej republiky.

8. Spoločnosť má kombinované grafické logo s uvedením slovenského a anglického názvu spoločnosti (príloha l).

***Článok 2.***

**Ciele spoločnosti**

l. Cieľom spoločnosti je:

a. všestranný rozvoj súdneho lekárstva,

b. zlepšovanie postavenia a podmienok pracovníkov v súdnom lekárstve a v príbuzných odvetviach,

c. zvyšovanie odbornej úrovne a špecializácie členov spoločnosti

d. ochrana záujmov členov spoločnosti.

2. Na dosiahnutie cieľov uvedených v článku 2.1 používa najmä tieto prostriedky:

a. koncepčnú prácu výboru a pléna spoločnosti,

b. odborné podujatia,

c. vedecký výskum,

d. spoluprácu s orgánmi verejnej moci,

e. postgraduálne vzdelávanie členov,

f. medializáciu a popularizáciu odboru,

g. spoluprácu s odbornými spoločnosťami, profesijnými komorami a obdobnými organizáciami

**Náplň činnosti spoločnosti**

1. Spoločnosť zastupuje svojich členov voči iným subjektom s cieľom ochraňovať záujmy a presadzovať požiadavky členskej základne.

2. Spoločnosť predkladá a presadzuje návrhy a zaujíma stanoviská najmä k:

a. otázkam súvisiacim so samostatnosťou, odbornosťou a vedeckosťou súdneho lekárstva a hraničiacich odvetví,

b. otázkam, ktoré sa týkajú uplatnenia jednotných diagnostických a laboratórnych postupov v súdnom lekárstve,

c. otázkam etiky a dodržiavania morálnych, občianskych a profesionálnych zásad,

d. otázkam a realizácii pripravovaných a pripomienkovaných všeobecne záväzných právnych predpisov, pokiaľ sa dotýkajú výučby súdneho lekárstva a príbuzných odborov na vysokých školách, výkonu súdnolekárskej praxe a znaleckej činnosti v súdnom lekárstve a príbuzných odboroch,

e. obsahu špecializačných náplní a postupov v systéme ďalšieho vzdelávania zdravotníckych pracovníkov v súdnom lekárstve.

f. návrhom odborníkov do rôznych funkcií, komisii a grémií, ktoré riešia otázky týkajúce sa súdneho lekárstva.

3. Spoločnosť informuje svojich členov o najnovších odborných a vedeckých poznatkoch v súdnom lekárstve a hraničných odboroch. Tieto poznatky spoločnosť presadzuje do praktického výkonu činností v súdnom lekárstve najmä formou vydávania štandardov, vzdelávania, školenia a doškoľovania za týmto účelom spoločnosť alebo jej odborné sekcie môžu najmä:

a. konať odborné, pracovné a vedecké podujatia (kongresy, zjazdy, konferencie, sympóziá, pracovné schôdze a semináre) s domácou alebo medzinárodnou účasťou,

b. podporovať účasť svojich členov na odborných a vedeckých podujatiach doma aj v zahraničí

c. vydávať periodické publikácie alebo neperiodické informačne materiály, zborníky alebo bulletiny,

d. informovať členov o svojich podujatiach v priebehu roku vo forme Kalendára domácich alebo zahraničných súdnolekárskych podujatí

e. informovať členov vhodným spôsobom o vybraných rozhodnutiach orgánov verejnej moci, odborných spoločností a iných orgánov, pokiaľ sa týkajú súdneho lekárstva a hraničných odborov,

f. podporovať vedecký výskum v súdnom lekárstve.

4. Spoločnosť nadväzuje a udržiava kontakty s podobne zameranými zahraničnými národnými a medzinárodnými organizáciami, spolupracuje s nimi a podporuje recipročné výmeny členov s partnerskými organizáciami.

5. Spoločnosť v súlade so svojimi vnútornými predpismi udeľuje ceny a pocty spoločnosti a vyhlasuje súťaže o najlepšie práce zo súdneho lekárstva a súdnolekárskej toxikológie.

***Článok 4.***

**Druhy členstva v spoločnosti**

1. Členstvo v spoločnosti môže byt':

a. individuálne,

b. čestne,

c. pridružené.

***Článok 5.***

**Individuálne členstvo**

1. individuálnym členom spoločnosti sa môže stať fyzická osoba bez rozdielu štátnej príslušnosti, rasy, národnosti, pohlavia a náboženského vyznania na základe vyplnenej prihlášky a jej schválenia výborom spoločnosti, najmä ak:

a. vykonáva odbornú, výučbovú, vedeckú alebo inú kvalifikovanú súdnolekársku činnosť,

b. je z iných dôvodov profesijne zameraná na súdnolekársku problematiku.

***Článok 6.***

**Čestné členstvo**

1. Čestné členstvo v spoločnosti je osobitný druh pocty, ktorú spoločnosť udeľuje individuálnym členom najmä za:

a. mimoriadne zásluhy o rozvoj súdneho lekárstva doma j v zahraničí,

b. prehlbovanie a rozširovanie spolupráce a odborných kontaktov s domácimi a zahraničnými partnermi,

c. dlhoročnú aktívnu prácu a úspešné pôsobenie v spoločnosti, vo výbore spoločnosti, odborných sekciách a/alebo pracovných skupinách spoločnosti,

d. mimoriadne zásluhy pri plnení úloh uložených spoločnosťou,

e. významný prínos pre spoločnosť

2. Čestné členstvo a prípadné iné pocty podľa vnútorných predpisov spoločnosti sa spravidla udeľujú a odovzdávajú pri významnom životnom alebo pracovnom jubileu, obvykle na niektorom odbornom podujatí.

3. Návrh na udelenie čestného členstva môže predložiť najmenej 10 individuálnych členov spoločnosti alebo člen výboru spoločnosti.

4. O udelení čestného členstva rozhoduje výbor spoločnosti nadpolovičnou väčšinou všetkých členov.

***Článok 7.***

**Pridružené členstvo**

l. Pridruženým členom spoločnosti sa môže stať právnická osoba, pokiaľ sú kumulatívne splnené nasledovné podmienky:

a. je medicínskym odborným združením,

b. náplň jej činnosti je príbuzná, avšak nie identická s náplňou činnosti spoločnosti

c. jeho stanovy a činnosť nie sú v rozpore so záujmami, stanovami a činnosťou spoločnosti,

d. nemá názov zhodný s názvom spoločnosti,

2. Návrh na udelenie pridruženého členstva predkladá členskej schôdzi výbor spoločnosti po schválení nadpolovičnou väčšinou všetkých členov výboru.

3. O prijatí za pridruženého člena rozhoduje členská schôdza spoločnosti nadpolovičnou väčšinou prítomných členov.

***Článok 8.***

**Práva členov spoločnosti**

1. Individuálni a čestní členovia SSLS majú právo:

a. voliť a byť volení do orgánov spoločnosti

b. zúčastňovať sa činnosti sekcií, komisií a pracovných skupín,

c. zúčastňovať sa domácich a zahraničných odborných a vedeckých podujatí a iných akcii usporiadaných spoločnosťou,

d. byť navrhovaní a pracovať v odborných grémiách domácich a zahraničných partnerských organizácií alebo v iných inštitúciách, ktorých záujmy a predmet činnosti sú v súlade s poslaním spoločnosti,

e. predkladať výboru spoločnosti, výborom odborných sekcií, komisiám a pracovným skupinám návrhy, stanoviská a žiadosti, týkajúce sa zabezpečenia záujmov a práv členov a riešenia problematiky vyplývajúce z poslania a činnosti spoločnosti a žiadať o zaujatie stanoviska,

f. na informácie o činnosti spoločnosti a jej orgánov najmä prostredníctvom internetovej stránky spoločnosti a elektronickou poštou,

g. uchádzať sa v súlade s vnútornými predpismi spoločnosti o vypisované ceny spoločnosti a byť navrhnutí na pocty spoločnosti,

h. využívať služby poskytované členom spoločnosti,

i. podávať sťažnosti na členov spoločnosti a na činnosť orgánov spoločnosti

2. Práva pridruženého člena spoločnosti sa upravujú písomnou dohodou medzi spoločnosťou a pridruženým členom v súlade s týmito stanovami.

**Povinnosti členov spoločnosti**

l. Individuálni a čestní členovia SSLS majú tieto povinnosti:

a. dodržiavať stanovy a vnútorné predpisy spoločnosti,

b. dodržiavať všeobecne záväzné právne predpisy,

c. neohrozovať činnosť spoločnosti, najmä nekonať proti záujmom spoločnosti

d. zaplatiť zápisné,

e. platiť členské príspevky v určených termínoch a lehotách,

f. oznamoval' bez zbytočného meškania všetky zmeny týkajúce sa osobných údajov a členstva v spoločnosti.

2. Povinnosti pridruženého člena spoločnosti sa upravujú písomnou dohodou medzi spoločnosťou a pridruženým členom v súlade s týmito stanovami.

***Článok 10.***

**Zánik členstva v spoločnosti**

1. Individuálne členstvo v spoločnosti zaniká:

a. dňom doručenia písomného oznámenia člena vzdaní sa členstva

b. úmrtím.

c. vylúčením pre hrubé porušenie stanov alebo poškodenie záujmov spoločnosti,

d. po jednom roku neplatenia základných členských príspevkov,

e. pre iné závažné dôvody na návrh nadpolovičnej väčšiny všetkých členov výborov po schválení nadpolovičnou väčšinou prítomných členov spoločnosti.

2. Čestné členstvo v spoločnosti zaniká:

a. dňom doručenia písomného oznámenia čestného člena o vzdaní sa čestného členstva

b. úmrtím

c. zrušením čestného členstva nadpolovičnou väčšinou všetkých členov spoločnosti na členskej schôdzi;

d. pre iné závažné dôvody na návrh nadpolovičnej väčšiny všetkých členov výboru po schválení nadpolovičnou väčšinou prítomných členov spoločnosti.

3. Pridružené členstvo v spoločnosti zaniká:

a. dňom doručenia písomného oznámenia pridruženého člena o vzdaní sa pri druženého členstva,

b. zánikom pridruženého člena bez právneho nástupcu,

c. zrušením pridruženého členstva nadpolovičnou väčšinou členov spoločnosti prítomných na členskej schôdzi

d. pre iné závažné dôvody na návrh nadpolovičnej väčšiny všetkých členov výboru po schválení nadpolovičnou väčšiny všetkých členov spoločnosti.

***Článok 11.***

**Orgány spoločnosti**

1. Orgánmi spoločnosti sú:

a. členská schôdza spoločnosti

b. výbor spoločnosti

c. revízor

***Článok 12.***

**Členská schôdza spoločnosti**

1. Členská schôdza spoločnosti (ďalej len "členská schôdza") je najvyšším orgánom spoločnosti.

2. Členskú schôdzu zvoláva predseda Výboru spoločnosti najmenej raz za dva roky, obvykle pri konaní vedeckého zjazdu alebo konferencie spoločnosti.

3. Predseda výboru spoločnosti je povinný zvolať mimoriadnu členskú schôdzu na základe platného uznesenia výboru spoločnosti alebo na základe návrhu najmenej 30% členov spoločnosti. Povinnosť zvolať mimoriadnu členskú má predseda výboru spoločnosti do .30 dní od prijatia uznesenia výboru spoločnosti alebo do 30 dní od doručenia písomného návrhu najmenej 30% členov spoločnosti.

4. S rozhodnutím predsedu výboru spoločnosti o zvolaní členskej schôdze musí byť oboznámená celá členská základňa spoločnosti prostredníctvom webovej stránky spoločnosti najmenej jeden mesiac vopred.

5. Program členskej schôdze a prípadné ďalšie materiály musia byt' zverejnené na webovej stránke spoločnosti najmenej 15 dní pred uskutočnením členskej schôdze.

6. Zasadnutie členskej schôdze vedie predseda výboru spoločnosti alebo predsedom výboru spoločnosti poverený člen výboru spoločnosti.

7. Zasadnutie členskej schôdze sa riadi schváleným rokovacím poriadkom a prebieha podľa schváleného programu.

8. Členská schôdza, najmä volebná členská schôdza, sa môže na základe rozhodnutia výboru spoločnosti uskutočniť aj korešpondenčným spôsobom.

9. Členská schôdza, ak tieto stanovy alebo vnútorné predpisy spoločnosti nestanovujú inak, prijíma rozhodnutia nadpolovičnou väčšinou prítomných členov.

10. Do pôsobnosti členskej schôdze patrí najmä:

a. schvaľovať program členskej schôdze,

b. schvaľovať správu o činnosti a správu o hospodárení spoločnosti,

c. schvaľovať plán činnosti spoločnosti

d. schvaľovať rozpočet spoločnosti

e. schvaľovať správu revízora

f. schvaľovať vznik nových odborných sekcii,

g. rozhodovať nadpolovičnou väčšinou prítomných členov spoločnosti o zmene stanov spoločnosti,

h. rozhodovať nadpolovičnou väčšinou prítomných členov spoločnosti o zlúčení alebo zániku spoločnosti

i. rozhodovať' nadpolovičnou väčšinou prítomných členov spoločnosti o odvolaní voči rozhodnutiu revízora o sťažnosti na činnosti výboru spoločnosti alebo na činnosť členov spoločnosti

j. rozhodovať o rozdelení spoločnosti,

k. rozhodovať o dĺžke funkčného obdobia členov výboru spoločnosti,

1. rozhodovať o návrhoch na vznik sekcií a iných otázkach predkladaných výborom, revízorom alebo členmi spoločnosti,

m. voliť a odvolávať členov výboru spoločnosti a jeho predsedu

n. voliť a odvolávať členov výborov odborných sekcií

o. voliť a odvolávať revízora

***Článok 13***

**Výbor spoločnosti**

l. Výbor spoločností je výkonným orgánom spoločnosti a rozhoduje o všetkých závažných otázkach v období medzi zasadnutiami členskej schôdze.

2. Zasadnutia výboru sú verejne prístupné pre všetkých členov spoločnosti.

3. Výbor spoločnosti má 7 členov, ktorých volí členská schôdza. Voľba členov výboru môže byť vykonaná korešpondenčným spôsobom.

4. Výbor je uznášaniaschopný, ak je na jeho zasadnutí prítomná nadpolovičná väčšina jeho členov.

5. Výbor prijíma svoje uznesenia nadpolovičnou väčšinou prítomných členov, ak tieto stanovy alebo vnútorné predpisy spoločnosti neurčujú inak.

6. Zasadnutia výboru zvoláva a program určuje predseda výboru, v neprítomnosti predsedu podpredseda výboru alebo predsedom poverený člen výboru spoločnosti.

5. Zasadnutia výboru sa riadia schváleným rokovacím poriadkom.

6. Výbor spoločnosti má tieto práva:

a. voliť podpredsedu a hospodára výboru

b. navrhnúť predsedovi výboru zvolanie členskej schôdze spoločnosti,

c. predkladať členskej schôdzi na schválenie:

i. správy o činnosti a hospodárení spoločnosti,

ii. plán činnosti a rozpočet spoločnosti,

iii. návrh na vyberanie členských príspevkov

iv. návrhy na zmenu stanov spoločnosti

v. návrh na vznik nových sekcií spoločnosti

vi. iné návrhy, ktorých význam a charakter spadá do kompetencie rozhodovania členskej schôdze.

d. rozhodovať o prijímaní nových členov,

e. rozhodovať o udeľovaní čestného členstva

f. rozhodovať o udeľovaní ocenení v súlade s vnútornými predpismi spoločnosti,

g. rozhodovať o hospodárení s vlastnými finančnými prostriedkami,

h. zostavovať plán vlastnej činnosti, vlastný rozpočet, správu o svojej činnosti a hospodárení

i. zostavovať plán odborných podujatí:

j. zaujať stanovisko a navrhovať represívne opatrenia voči členom v prípade porušenia právnych noriem alebo morálnych a etických zásad, súvisiacich s predmetom činnosti a poslaním spoločnosti,

k. vysielať svojich členov na odborné domáce a zahraničné podujatia,

1. usmerňovať činnosť odborných sekcii spoločnosti,

m. prijímať návrhy a stanoviská výborov odborných sekcii.

7. Výbor spoločnosti má povinnosť:

a. ochraňovať majetok a majetkové práva spoločnosti,

b. viesť a chrániť údaje o členskej základni,

c. dodržiavať zásady hospodárenia, ktoré vyplývajú z predmetu činnosti spoločnosti,

d. účelne hospodáriť so zverenými prostriedkami,

c. dbať na napĺňanie cieľov spoločnosti,

f. dozerať na dodržiavanie stanov spoločnosti a jej vnútorných predpisov.

8. Rozsah oprávnení predsedu a podpredsedu výboru spoločnosti určujú vnútorné predpisy spoločnosti.

***Článok 14***

**Revízor**

1. Revízor je kontrolným orgánom spoločnosti.

2. Revízora volí členská schôdza spoločnosti. Voľba revízora môže byť vykonaná korešpondenčným spôsobom

3. Revízor za svoj u činnosť zodpovedá členskej schôdzi.

4. Revízor kontroluje:

a. hospodárenie spoločnosti a výboru spoločnosti,

b. dodržiavania stanov a vnútorných predpisov spoločnosti

c. plnenie uznesení členskej schôdze

5. Revízor rieši sťažnosti členov spoločnosti na činnosti výboru spoločnosti, alebo na činnosť členov spoločnosti. Odvolanie voči rozhodnutiu revízora o sťažnosti je prípustné. Odvolacím orgánom je členská schôdza, ktorá o odvolaní rozhoduje nadpolovičnou väčšinou prítomných členov.

***Článok 15.***

**Štatutári spoločnosti**

1. Štatutárnym zástupcom spoločnosti je predseda výboru spoločnosti.

2. Štatutárny zástupca zastupuje spoločnosť navonok.

3. Predseda výboru spoločnosti môže so súhlasom výboru spoločnosti splnomocniť na jednotlivé úkony člena výrobu spoločnosti.

4. Oprávnenie štatutárneho zástupcu pre prípad, že predseda výboru spoločnosti nevykonáva alebo nemôže vykonávať svoju funkciu, jeho funkcia zanikla alebo predseda výboru spoločnosti nie je zvolený, majú v rozsahu stanovenom vnútornými predpismi spoločnosti aj podpredseda výboru spoločnosti a vedecký sekretár spoločnosti.

**Vzťah spoločnosti k Slovenskej lekárskej spoločnosti**

l. Spoločnosť je na základe vlastného rozhodnutia kolektívnym členom Slovenskej lekárskej spoločnosti (článok VI., bod 2. Stanov Slovenskej lekárskej spoločnosti).

2. Spoločnosť kooperuje svoje ciele a činnosť v súlade s "Dohodou o spolupráci so Slovenskou lekárskou spoločnosťou" ako kolektívny člen Slovenskej lekárskej spoločnosti.

3. Vo vzťahu ku Slovenskej lekárskej spoločnosti je výbor spoločností oprávnený:

a. vysielať delegátov na Zjazd Slovenskej lekárskej spoločnosti,

b. predkladať Slovenskej lekárskej spoločnosti správy o priebehu a výsledku volieb do orgánov spoločnosti,

c. predkladať Slovenskej lekárskej spoločnosti návrhy na vznik nových sekcií,

d. predkladať Slovenskej lekárskej spoločnosti zápisnice zo zasadnutí výboru spoločnosti

e. predkladať Slovenskej lekárskej spoločnosti plány odborných podujatí,

f. predkladať Slovenskej lekárskej spoločnosti návrhy na udelenie cien a pôct Slovenskej lekárskej spoločnosti,

g. predkladať Slovenskej lekárskej spoločnosti stanoviská, návrhy a posudky odborných súdnolekárskych materiálov a právnych noriem, týkajúcich sa súdneho lekárstva a hraničných odborov

h. predkladal' Sekretariátu Slovenskej lekárskej spoločnosti na vedomie materiály týkajúce sa vlastných podujatí a aktivít, informácie o udelení vlastných pôct a cien, ako aj iné odborné materiály.

***Článok 17.***

**Vzťah spoločnosti k Ministerstvu zdravotníctva Slovenskej**

**republiky**

1. Spoločnosť navrhuje Ministerstvu zdravotníctva menovanie hlavného odborníka Ministerstva zdravotníctva pre súdne lekárstvo (ďalej "hlavný odborník"), ktorý metodicky riadi a organizuje súdnolekársku službu v Slovenskej republike.

2. Pokiaľ nie je hlavný odborník zvoleným členom výboru spoločnosti, výbor ho pozýva na všetky svoje zasadnutia.

3. Hlavný odborník prenáša na orgány Ministerstva zdravotníctva:

a. stanoviská, návrhy a podnety výboru spoločnosti a členskej schôdze

b. presadzuje základné ciele spoločnosti na pôde Ministerstva zdravotníctva,

c. zaujíma stanovisko a prijíma odporúčanie pre Ministerstvo zdravotníctva pri obsadzovaní miest vedúcich pracovníkov súdnolekárskych oddelení,

d. podáva návrhy na obsahové náplne a riešenie špecializácie zo súdneho lekárstva y zmysle základnej špecializácie s nadstavbovým! Odbormi a certifikovanými činnosťami, vrátane iných zdravotníckych pracovníkov a zdravotníckych pracovníkov v kategóriách laborant a technik.

***Článok 18.***

**Vzťah spoločnosti k Ministerstvu spravodlivosti Slovenskej republiky**

1. Spoločnosť sa zúčastňuje svojimi orgánmi na legislatívnom a organizačnom zabezpečení znaleckej činnosti v súdnom lekárstve v celej šírke.

2. Spoločnosť podáva návrhy a pripomienky k príslušným zákonom a normám. o znalcoch všeobecne a znalcoch v súdnom lekárstve zvlášť.

3. Spoločnosť navrhuje podmienky pre menovanie znalcov, odvetvia súdneho lekárstva.

4. Spoločnosť zaujíma stanovisko k neodborným a nesprávnym znaleckým posudkom znalcov z odvetvia súdneho lekárstva a navrhuje príslušným orgánom Ministerstva spravodlivosti opatrenia na zlepšenie metodickej a kontrolnej činnosti týchto znalcov.

5. Spoločnosť navrhuje spôsoby hodnotenia znalcov.

6. Spoločnosť navrhuje a vyjadruje sa k výške a spôsobu odmeňovania znalcov

***Článok 19.***

**Vzťah spoločnosti k Ministerstvu školstva Slovenskej republiky**

1. Spoločnosť zaujíma stanovisko k otázkam pregraduálnej výchovy súdneho lekárstva ako predmetu výučby na lekárskych fakultách vysokých škôl univerzitného typu. Vyjadruje sa najmä k rozsahu a náplni teoretickej a praktickej výučby,

2. Spoločnosť môže navrhovať metodické a učebné postupy pri prednáškach a praktických cvičeniach.

3. Spoločnosť môže zaujať stanovisko k menovaniu vysokoškolských učiteľov zo súdneho lekárstva na lekárskych fakultách vysokých škôl univerzitného typu,

4. Spoločnosť môže zaujať stanovisko a prijímať odporúčania pre dosiahnutie vedecko-pedagogického titulu.

5. Spoločnosť vytvára podmienky a podporuje vydávanie základných učebných textov zo súdneho lekárstva pre poslucháčov medicíny, práva a iných odborností.

***Článok 20.***

**Vzťah spoločnosti k iným subjektom**

1. Vzťahy spoločnosti s inými subjektami sa upravujú dohodou, ktorá musí byt' zlučiteľné so stanovami spoločnosti a jej vnútornými predpismi.

**Majetok a hospodárenie spoločnosti**

1. Majetok spoločnosti slúži na rozvoj a zabezpečenie jej činnosti,

2. Majetok spoločnosti tvoria finančné prostriedky vedené na účtoch v peňažných ústavoch a v pokladničnej hotovosti, práva a iné oceniteľné hodnoty (vrátane databázy členskej základne a loga spoločnosti) a nehmotný majetok (najmä práva duševného vlastníctva – autorské a vydavateľské práva, výsledky odbornej, vedeckovýskumnej a expertíznej činnosti).

3. Zdrojmi nadobúdania majetku sú najmä:

a. zápisné,

b. členské príspevky,

c. poplatky za účasť na podujatiach organizovaných spoločnosťou,

d. poplatky za vystavovanie a prezentáciu na odborných podujatiach spoločnosti,

e. jednorazové účelové príspevky,

f. dary a sponzorské príspevky,

g. iné príjmy vyplývajúce z predmetu činnosti alebo hospodárenia,

h. príjmy z hospodárskej činnosti spoločnosti.

4. Majetok spoločnosti spravuje hospodár výboru spoločnosti.

5. Hospodár výboru spoločnosti za hospodárenie s majetkom spoločnosti

zodpovedá výboru spoločnosti a členskej schôdzi.

6. Práva a povinnosti hospodára výboru spoločnosti upravujú vnútorné

predpisy spoločnosti.

***Článok 22.***

**Hospodárska činnosť spoločnosti**

1. Spoločnosť na zabezpečenie činnosti podľa článku 3 môže získavať finančné prostriedky aj vlastnou hospodárskou činnosťou.

2. Spoločnosť môže na zabezpečenie činnosti podľa článku 3 zakladať, byť spoločníkom alebo členom obchodných spoločností alebo iných právnických osôb.

***Článok 23.***

**Ceny a** **pocty spoločnosti**

l. Výbor spoločnosti vyhlasuje každoročne cenu spoločnosti za kalendárny rok.

2. Cenu udeľuje výbor spoločnosti spravidla za najlepšiu odbornú publikáciu, ktorá vyšla členovi alebo kolektívu členov v predchádzajúcom roku.

3. Cena je spojená s udelením diplomu a prípadnou finančnou odmenou, o ktorej rozhoduje výbor spoločnosti.

4. Čestné členstvo v spoločnosti udeľuje Predsedníctvo Slovenskej lekárskej spoločnosti na návrh výboru spoločnosti.

5. Podrobnosti o udeľovaní cien a pôct spoločnosti určí spoločnosť vnútorným predpisom.

6. Členovia spoločnosti sa môžu počas trvania vzťahu medzi spoločnosťou a Slovenskou Lekárskou Spoločnosťou podľa článku 16.1 uchádzať aj o pocty a ceny Slovenskej Lekárskej Spoločnosti podľa Štatútu o udeľovaní pôct a cien Slovenskej Lekárskej Spoločnosti,

***Článok 24.***

**Splnomocňovacie ustanovenie**

1. Spoločnosť alebo jej orgány môžu v súlade so týmito stanovami podrobnejšie upraviť svoje pomery vnútornými predpismi, najmä organizačným poriadkom a volebným poriadkom spoločnosti.

***Článok 25.***

**Zánik spoločnosti**

l. Spoločnosť zaniká dobrovoľným rozpustením, alebo zlúčením s iným združením, ak o tom rozhodne členská schôdza

2. Spoločnosť zaniká tiež právoplatným rozhodnutím Ministerstva vnútra Slovenskej republiky, ktorého dôsledkom je ukončenie činnosti spoločnosti.

3. O majetkovom vysporiadaní v prípade zániku spoločnosti rozhoduje členská schôdza na návrh výboru spoločnosti, alebo Ministerstvo vnútra, pokiaľ vydalo rozhodnutie, ktorého dôsledkom je ukončenie činnosti spoločnosti.

***Článok 26.***

**Prechodné a záverečné ustanovenia**

l. Stanovy spoločnosti nadobúdajú platnosť po schválení členskou schôdzou.

2. Stanovy spoločnosti nadobúdajú účinnosť dňom registrácie na

Ministerstve vnútra Slovenskej republiky.

Tieto stanovy schválila členská schôdza 29.05.2023. Týmto strácajú platnosť stanovy registrované MV SR 25.11.1999 pod Č. VVS/ 1-900/90-160 14.